CELEX: 32021R2048
Language: da
Date: 2021-11-23 00:00:00
Title: Rådets forordning (EU) 2021/2048 af 23. november 2021 om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer

25.11.2021   
               
               
                  DA
               
               
                  Den Europæiske Unions Tidende
               
               
                  L 420/1
               
            
         RÅDETS FORORDNING (EU) 2021/2048
         af 23. november 2021
         om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 349,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Det Europæiske Økonomiske og Sociale Udvalg (2),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     I overensstemmelse med Rådets forordning (EU) nr. 1386/2011 (3) udløber suspensionen af toldsatser for visse investeringsgoder til kommerciel eller industriel brug den 31. december 2021.
                  
               
                     (2)
                  
                  
                     I april 2021 anmodede den spanske regering om en forlængelse af den midlertidige suspension af de autonome satser i den fælles toldtarif for en række varer i overensstemmelse med traktatens artikel 349. De foranstaltninger, der er fastsat i forordning (EU) nr. 1386/2011, bidrog positivt til udviklingen af De Kanariske Øers økonomi, navnlig inden for industri og byggeri, hvilket begrænsede de alvorlige konsekvenser af de økonomiske og handelsmæssige ulemper som følge af øernes afsides beliggenhed, ø-karakter og lille areal.
                  
               
                     (3)
                  
                  
                     De Kanariske Øers økonomi påvirkes fortsat negativt af øernes lille og fragmenterede marked og deres afsides beliggenhed i forhold til det europæiske fastland, en særligt høj arbejdsløshed og højere produktions- og distributionsomkostninger end de erhvervsdrivende på det europæiske fastland. Selv om der var en vis forbedring i arbejdsløshedsprocenten på De Kanariske Øer indtil 2019, steg arbejdsløsheden fra 20,5 % i 2019 til 22,6 % i 2020, hvilket er et godt stykke over den gennemsnitlige arbejdsløshedsprocent i 2020 på 15,5 % i Spanien og 7,1 % i medlemsstaterne samlet set (Eurostat, 2021).
                  
               
                     (4)
                  
                  
                     Derudover satte covid-19-panemien en stopper for turismen på De Kanariske Øer, hvilket i 2020 førte til et anslået fald på 20 % i BNP. Desuden sås et fald i bygge- og industriaktiviteter med et anslået fald på 13 % i forhold til 2019.
                  
               
                     (5)
                  
                  
                     Suspensionen af toldsatserne i den fælles toldtarif for visse varer som opført i bilag I og II til forordning (EU) nr. 1386/2011 bør derfor forlænges for at sikre bæredygtigheden af de positive virkninger af forordning (EU) nr. 1386/2011, bidrage til diversificering af økonomien, sikre konstant vækst og jobskabelse inden for industri og byggeri, fremme innovation, mindske den lokale økonomis afhængighed af servicesektoren og komplementere andre foranstaltninger til stabilisering af de økonomiske og sociale vilkår på De Kanariske Øer.
                  
               
                     (6)
                  
                  
                     Ud over varekategorierne omfattet af forordning (EU) nr. 1386/2011 anmodede den spanske regering om suspensionen af satserne i den fælles toldtarif for syv nye varekategorier, henhørende under KN-kode 3903 19, 5603 94, 5604 10, 7326 90, 7607 20, 8441 40 og 8479 90. Denne anmodning bør accepteres, da disse suspensioner, som omfatter suspensioner for maskiner til industrielle formål og råmaterialer, vil styrke De Kanariske Øers økonomi.
                  
               
                     (7)
                  
                  
                     For at sikre at det kun er erhvervsdrivende, der er etableret på De Kanariske Øer, der drager fordel af disse toldforanstaltninger, bør suspensionerne gøres betinget af varernes endelige anvendelse, jf. Europa-Parlamentets og Rådets forordning (EU) nr. 952/2013 (4) og Kommissionens gennemførelsesforordning (EU) 2015/2447 (5).
                  
               
                     (8)
                  
                  
                     I tilfælde af fordrejninger af handelen og med det formål at sikre ensartede vilkår for gennemførelsen af denne forordning bør Kommissionen tillægges gennemførelsesbeføjelser, der giver den mulighed for midlertidigt at trække suspensionen tilbage. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (6).
                  
               
                     (9)
                  
                  
                     For at sikre kontinuitet efter udløbet af bestemmelserne i forordning (EU) nr. 1386/2011 bør foranstaltningerne i nærværende forordning finde anvendelse fra den 1. januar 2022 til den 31. december 2031 —
                  
               VEDTAGET DENNE FORORDNING:
         
            Artikel 1
            Fra den 1. januar 2022 til den 31. december 2031 suspenderes den fælles toldtarifs satser, som omhandlet i artikel 56, stk. 2, litra c), i forordning (EU) nr. 952/2013, fuldstændigt ved indførsel til De Kanariske Øer af investeringsgoder til kommerciel eller industriel brug, der henhører under de i bilag I til nærværende forordning anførte KN-koder.
            Disse investeringsgoder skal i en periode på mindst 24 måneder efter deres overgang til fri omsætning i overensstemmelse med de relevante bestemmelser i forordning (EU) nr. 952/2013 og i forordning (EU) 2015/2447 anvendes af erhvervsdrivende, der er etableret på De Kanariske Øer.
         
         
            Artikel 2
            Fra den 1. januar 2022 til den 31. december 2031 suspenderes den fælles toldtarifs satser, som omhandlet i artikel 56, stk. 2, litra c), i forordning (EU) nr. 952/2013, fuldstændigt ved indførsel til De Kanariske Øer af råmaterialer, dele og komponenter, der henhører under de i bilag II til nærværende forordning anførte KN-koder, som anvendes til industriel forarbejdning eller vedligeholdelse på De Kanariske Øer.
         
         
            Artikel 3
            Suspensionen af toldsatser omhandlet artikel 1 og 2 forudsætter toldtilsyn med den endelige anvendelse i overensstemmelse med artikel 254 i forordning (EU) nr. 952/2013.
         
         
            Artikel 4
            
               1.   Har Kommissionen grund til at tro, at en suspension, der er fastsat i denne forordning, har ført til en forvridning af handelen med en bestemt vare, tillægges den beføjelse til at vedtage gennemførelsesretsakter for midlertidigt at trække suspensionen for den pågældende vare tilbage i højst 12 måneder. Disse gennemførelsesretsakter vedtages efter undersøgelsesproceduren, jf. artikel 5, stk. 2.
               Der skal stilles en garanti som sikkerhed for importtolden for varer, for hvilke suspensionen midlertidigt er blevet trukket tilbage, og de pågældende varers overgang til fri omsætning på De Kanariske Øer er betinget af, at der stilles en sådan garanti.
            
            
               2.   Hvis Rådet i overensstemmelse med den procedure, der er fastlagt i traktaten, inden for den i stk. 1 omhandlede periode på 12 måneder beslutter, at suspensionen skal trækkes endeligt tilbage, foretages der endelig opkrævning af de toldbeløb, der er stillet som sikkerhed.
            
            
               3.   Hvis Rådet inden for den i stk. 2 omhandlede periode på 12 måneder ikke har vedtaget en afgørelse om, at suspensionen bør trækkes endeligt tilbage, frigives sikkerhedsstillelserne.
            
         
         
            Artikel 5
            
               1.   Kommissionen bistås af Toldkodeksudvalget, der er nedsat ved artikel 285, stk. 1, i forordning (EU) nr. 952/2013.
            
            
               2.   Når der henvises til dette stykke, finder artikel 5 i forordning (EU) nr. 182/2011 anvendelse.
            
         
         
            Artikel 6
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den finder anvendelse fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. november 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  Udtalelse af 5.10.2021 (endnu ikke offentliggjort i EUT).
         
            (2)  Udtalelse af 20.10.2021 (endnu ikke offentliggjort i EUT).
         
            (3)  Rådets forordning (EU) nr. 1386/2011 af 19. december 2011 om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer (EUT L 345 af 29.12.2011, s. 1).
         
            (4)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (5)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (6)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
      
      
         
            BILAG I
            Investeringsgoder til kommerciel eller industriel brug, i øjeblikket henhørende under KN-kode (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Som defineret i Kommissionens gennemførelsesforordning (EU) 2021/1832 af 12. oktober 2021 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 385 af 29.10.2021, s. 1).
         
      
      
         
            BILAG II
            Råmaterialer, dele og komponenter til landbrugsformål og industriel forarbejdning eller vedligeholdelse, i øjeblikket henhørende under KN-kode (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Som defineret i Kommissionens gennemførelsesforordning (EU) 2021/1832 af 12. oktober 2021 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 385 af 29.10.2021, s. 1).